Elzear Salemma

Elzear Salemma, (oarahecha Paraguaýpe-Paraguái,  28 jasyapy 1958pe, ha’e kuimba’e arandu ha ikatupyrýva mba´eñemu ha hetave mba´épe avei. Omoakã upe ñemuha guasu Salemma & Cía. oñemopyendáva táva San Lorenzo pe Paraguay mboipýri.
Ag̃aitépeve oĩ Cámara de Comercio Paraguayo Americanope ha omyakã avei Cámara Paraguaya de Supermercados. Arandu Róga Universidad Americana ha Centro de Liderazgo Estratégico del Paraguay (CLEP), ombojopói kuri Elzear Salemma pe "Líder Gremial 2009" ramo, upe Premios Líderes del Paraguay ryepýpe.

Hekovepy 
Tuguy guaraní osyry hetére, ha´e heñóiramo jepe Paraguaýpe okakuaá tava San Lorenzope ha oguerekóramo guare 7 ary, omano chugui itúva ha ha´e oikotevẽtereígui oñepyrũ omba´apo tembijokuái ramo 12 ary ohupytyguive. Amo 15 rupi katu ohepyme´ẽma aranduka, omosarambi kuatiañe´ẽ ogaháre ha arateĩme katu oñangareko kavajukuéra rehe hipódromo Paraguay peguápe.

16 años oguerekórupi ha´e omohu´ãma imbo´erysýi mbo´ehaó guasúpe ha uperire oñepyrũma oñembokatupyry Economía pe arandu rógape.
21 omboty rire oiporu 400.000 guaraní, ohepyme´ẽ imba´yruguata ha omoñepyrũ peteĩ empresa distribuidora ha ombohéra Salemma & Cía. Tuichaitereirõguáicha, ha katu ha´e ha´eñomínte omba´apo ha omyakãkuri péva pe "Compañía". Hasypeve omoirũ chupe peteĩ vendedor, ojogua hikuái peteĩ mba´yruguata tuichavéva ha omosarambi umi mba´erepykuéra, ha´ekuéraite voi osẽva oikuave´ẽ Paraguaý rehe ha okaháre avei.

 Hembiapokue 
Jasypokoĩ 1979 pe oñemopyenda porã upe akãreñóĩ Salemma & Cía. Heta tapicha oñembohory hamba´e ko tembiapo rehe, oĩ voi katu opukáva hese.

Ñepyrurã ko ñemuha ohepyme´ẽ ao ha opaite mba´e mitãnguérape g̃uarã añónte. Tiempo rire, karai Elzear ete voi omotenonde ha ohekombo´e 6 vendedorakuérape oipytyvõva chupe hina. Upe áñope hemby heta viru oñembyaty va´ekue ary pukukue aja. Salemma okakuaave ohóvo comercial ha administrativamente ha 8 ary rire ojejoguáma katu upe sede propia rã.

Ko´ag̃a g̃uarã Salemma Super Center oguerekóma 34.500 metros cuadrados oñemopu´ãmba pyrémava ha hyepýpe oĩ peteĩ centro cultural, comercial ha ojekaruha avei. Sa´i oĩ Paraguái retãme peichagua ñemuha.

Salemma $ Cía. oguereko avei ñemuha hérava Salemma Carmelitas ha ambue katu oĩ Shopping Multiplaza Km 5, mokõivéva táva Paraguaýpe.
Elzear Salemma ha´e hína ko´ag̃aite Cámara Paraguaya de Supermercados (CAPASU) motenondehára. CAPASU, oipytyvõ hina umi tapicha oguerekóva ñemuha guasu ñane retã tuichakue javeve. Salemma ha´e avei miembro permanente Cámara de Comercio Paraguayo-Americano pe.


 Hogapy 
Elzear Salemma, remiarirõ niko ha´e Líbano retãygua ou ypy va´ekue ñane retãme 1882pe.
Elzear Salemma omenda ña María Luz de Salemma rehe, ha oñodive oguereko hikuái poteĩ ñemoñare: Daniel, Elba, Berenice, Rebeca, Salim, Selma, Nahir ha Said.

Salemma ru ote´õ ha´e oguereko jave 7 ary. Itúva, karaí Elzear de Jesús Salemma Franco, heñói va´ekue ary 1.915 Bar5rero Grande pe, táva ko´ag̃a hérava Eusebio Ayala. Upépe omba´apo plomería, ha ambueve mba´épe. Omano 1965 oguereko jave 50 ary.

Isy, kuñakarai marangatu hérava Concepción (Konche) Báez de Salemma, oararecha Paraguýpe ary 1.925 pe ha omanómarõ iména, ha´e oñangareko ogapýre. Ña Konche ombojoja pysapẽ 1996 pe oguereko jave 70 ary.

 Políticape ñemba´apo 
Salemma oñepyrũ omba´apo políticape 10 jasypateĩ 2009 guive. Ha´e omoñepyrũ peteĩ movimiento independiente Asociación Nacional Republicana (ANR) ryepýpe hérava "Pujanza Republicana". Péicha Salemma oñembosako´i oha´ã hag̃uã votación rã oikótava 2013pe ojeiporavotahápe tetã Paraguái myakãhára. Tendota Fernando Lugo rendaguépe g̃uarã. Upe mboyve, Salemma oñembohováita hína umi Partido Colorado gua kuérandi internas partidarias aja. Elzear ningo oĩ afiliado colorádo ramo oguereko guive 14 años.

Ha´e ningo he´i maranduhára kuérpe noikotevẽiha viru rehe, ndaha´éiha pirapire rehehápe ha´e oikoséva tendotáramo, ha katu ohupytyse tekoporãva Paraguái ra´ykuérape g̃uarã.

 Referencias 
Salemma: "Crecimos en tiempos de crisis y seguiremos haciéndolo".
Elzear Salemma lanza su carrera presidencial.
Cámara Paraguaya de Supermercados.
Premios Líderes del Paraguay 2009.
Salemma lanza precandidatura presidencial.
Salemma se lanza oficialmente a la política.
Asociación Latinoamericana de Relaciones Públicas.

Salemma, Elzear